ཀྲུང་དབྱང་མི་རིགས་སློབ་གྲྭ་ཆེན་མོ་དང་བོད་རང་སྐྱོང་ལྗོངས་མི་རིགས་ཆོས་ལུགས་ལས་དོན་ཨུ་ཡོན་ལྷན་ཁང་གཉིས་ཀྱིས་མཉམ་འབྲེལ་ཐོག་གཙོ་གཉེར་གནང་ཞིང་།སི་ཁྲོན་སློབ་ཆེན་དང་པེ་ཅིང་ཞང་ཞུང་རིག་གནས་གོང་སྤེལ་ཚད་ཡོད་ཀུང་སིས་རོགས་གཉེར་བྱས་པའི་ཀྲུང་གོའི་རྒྱལ་སྤྱིའི་ཞང་ཞུང་རིག་གཞུང་དཔྱད་གླེང་ཚོགས་འདུ་སྐབས་དང་པོ་དེ་སྤྱི་ཟླ་ཚེས་ཉིན་ནས་ཚེས་ཉིན་བར་པེ་ཅིང་དུ་འཚོགས་པ་དང་།ཚོགས་ཐོག་ཏུ་ཀྲུང་གོའི་འབྲེལ་ཡོད་ཞིབ་འཇུག་པ་ཞུགས་རྒྱུ་མ་ཟད།ད་དུང་ཨ་རི་དང་།ཧྥ་རན་སི།དབྱི་ཐ་ལི།ཁ་ན་ཏ།ཧོ་ལན།ལྗར་པན་སོགས་ཕྱིའི་རྒྱལ་ཁབ་ཁག་གི་འབྲེལ་ཡོད་མཁས་པ་མང་པོ་ཞུགས་པ་རེད།དཔྱད་གླེང་ཚོགས་འདུའི་ཐོག་ཞང་ཞུང་དང་འབྲེལ་བའི་ལོ་རྒྱུས་དང་ཆོས་ལུགས།གནའ་རྫས་རྟོག་ཞིབ་དང་སྒྱུ་རྩལ།སྐད་ཡིག་དང་རིག་གནས།རང་བྱུང་ཚན་རིག་དང་ཞང་ཞུང་དང་ཨེ་ཤ་ཡའི་རིག་གནས་བརྗེ་སྤེལ་སོགས་ཀྱི་སྐོར་ལ་དཔྱད་གླེང་གནང་།གནས་ཚུལ་དེའི་སྐོར་ལ་ཀྲུང་དབྱང་བརྙན་འཕྲིན་ལས་ཁུངས་ཀྱི་འཕྲིན་ལམ་བཅུ་གསུམ་པའི་ནང་ལ་བསྟན་པ་རེད།